jkorsvik/nowiki_second_scrape_merged huggingface dataset:
Grevskapet Zeeland

Grevskapet Zeeland var en av de sytten nederlandske provinsene. I senere tid er det tidligere grevskapet føyd sammen med Zeeuws-Vlaanderen til den nederlandske provinsen Zeeland. Området har ofte veklset herrer, de sterke naboene – grevskapet Holland, grevskapet Hainaut og grevskapet Flandern – sørget for det. Likevel forble Zeeland en selvstendig stat som ble regjert av grevene av Holland, hertugene av Burgund og de spanske habsburgerne.  
Etter åttiårskrigen ble Zeeland del av De forente Nederlandene. Både før og etter at Nederlandene erklærte seg uavhengig hadde Zeeland og Holland visse felles instanser, et eksempel er Holland og Zeelands høyesterett, som var landets øverste rettsinstans etter at de nordlige provinsene hadde erklært seg uavhengige av keiserens makt og retten Mechelens høyesterett hadde til å dømme. Under Den bataviske republikken ble grevskapet Zeeland et departement og ikke lengre en (teoretisk sett) selvstendig (del)stat. 


== Grevskapets byer ==
Middelburg (1217)
Sint Maartensdijk (1491)
Terneuzen (1584)
Tholen (1366)
Veere (1355)
Vlissingen (1315)
Zierikzee (1248)
Korinter

Korinter er en type rosin som har navn etter den greske byen Korint. En korint er laget av tørkede stenfrie druer av en særskilt varietet av vinranke, Vitis vinifera var. apyrena, og danner en liten rosin.
Korinter kommer fra middelhavslandene i Syd-Europa og Vest-Asia, særlig Hellas. De ble ofte utført via havnen i Korint.


== Kilder ==
Korinter (14. februar 2009), Store norske leksikon. Fri artikkel henta 8. januar 2014.
Svinviktunnelen

Svinviktunnelen er en tunnel på fylkesvei 6145 i Surnadal kommune i Møre og Romsdal. Tunnelen går mellom Svinvika og Markussteinen på nordøstsiden av Todalsfjorden. Den er 1 075 meter lang og ble åpnet 10. august 2001. Tunnelen avløste et svingete og rasfarlig veiparti.


== Se også ==
Veitunneler i Norge


== Eksterne lenker ==
NRK: Tunnelopning i Todalen (9. august 2001)
The World's Longest Tunnel Page
Bože pravde

«Bože pravde» (Rettferdighetsguden) er Serbias nasjonalsang. Den ble skrevet i 1872 av Jovan Đorđević. Davorin Jenko har laget melodien.
Angela Gheorghiu

Angela Gheorghiu (født Angela Burlacu, 7. september 1965 i Adjud i Romania) er en rumensk operasangerinne.


== Liv ==
Moren hennes var hjemmeværende husmor og faren var togfører. Hun begynte å ta sangtimer allerede i ung alder ved den lokale musikkskolen i hjembyen. 14 år gammel begynte hun på et musikkgymnasium i București, og etter artium studerte hun sang ved musikkhøyskolen i byen. Hun avsluttet studiet 23 år gammel med sin diplomforestilling som «Mimi» i Giacomo Puccinis La Bohème. Etter kommunismens sammenbrudd kunne hun forlate hjemlandet og ble engasjert ved Royal Opera House i London, hvor hun debuterte som «Zerlina» i Mozarts Don Giovanni. Hun ble raskt en av de mest berømte operasangerinner i Europa. I 1992 sang hun første gang i Wiener Staatsoper, så i Hamburg og i 1993 ved Metropolitan Opera i New York. Angela Gheorghiu har også spilt inn flere CD-er.
Mellom 1996 og 2013 var hun gift med den franske tenoren Roberto Alagna. Hun har også vært gift med ingeniøren Andrei Gheorghiu. Hun har adoptert datteren til sin søster, da søsteren og mannen hennes døde i en ulykke.


== Roller (utvalg) ==
«Mimi» i La bohème
«Zerlina» i Don Giovanni
«Liu» i Turandot
«Adina» i Der Liebestrank
«Nannetta» i Falstaff
«Violetta» i La traviata
«Carmen»
«Floria Tosca» i Tosca


== Diskografi ==
1995 – La traviata av Giuseppe Verdi
1996 – Arias
1997 – L'elisir d'amore av Gaetano Donizetti
2000 – Heroines – arier av Giuseppe Verdi
2001 – Mysterium Sacred Aries
2001 – Casta Diva
2002 – Il Trovatore
2003 – Carmen
2004 – The Essential Angela Gheorghiu
2004 – Diva
2005 – 25 Jaar Koningin Beatrix 1980-2005
2005 – Puccini


== Referanser ==


== Eksterne lenker ==
Offisielt nettsted 
(en) Angela Gheorghiu – kategori av bilder, video eller lyd på Commons 
(en) Angela Gheorghiu på Internet Movie Database 
(da) Angela Gheorghiu på Filmdatabasen 
(da) Angela Gheorghiu på Scope 
(fr) Angela Gheorghiu på Allociné 
(en) Angela Gheorghiu på AllMovie 
(en) Angela Gheorghiu hos The Movie Database 
(en) Angela Gheorghiu på Discogs 
(en) Angela Gheorghiu på MusicBrainz 
(en) Angela Gheorghiu på Spotify 
(en) Angela Gheorghiu på Songkick 
(en) Angela Gheorghiu på AllMusic 
Angela Gheorghius hjemmeside
(no) Angela Gheorghiu på Operabase (engasjementer og terminer)
Herpetokultur

Herpetokultur er et fellesuttrykk for krypdyr- og amfibiebønder. Mange avler endemiske såvel som eksotiske krypdyr og amfibier i vivarier.
Åsa Rytter Evensen

Åsa Rytter Evensen (1942–2015) var en norsk lege og samlivsrådgiver.
Evensen fullførte legeutdannelsen i 1967. I 1988 tok hun en doktorgrad i eldreomsorg.Hun var tilsatt som førsteamanuensis ved Institutt for allmennmedisin ved Universitetet i Oslo og var i mange år bydelsoverlege i Røa i Oslo i tillegg til å praktisere som allmennpraktiker. 
Evensen ble landskjent som rådgiver innen sex og samliv, men var ikke utdannet sexolog. Fra midten av 1980-årene hadde hun også en faste spalte i ukebladet Kvinner og Klær hvor hun bidro til å alminneliggjøre og spre informasjon om seksualitet og samliv. Hun deltok også i den offentlige samlivsdebatten på TV, radio og media generelt. I 1994 var hun medprogramleder i talkshowet Kvinnene på Taket på TV3.Hun har utgitt bøkene Kjære doktor Åsa! (1991), Sex og samliv (1992) og vært medforfatter på Snakk om sex (1982) og Langsomt blir faget vårt eget (1984).
I 2003 ble hun tildelt Nasjonalforeningens folkehelsepris.


== Privatliv ==
Åsa Rytter Evensen var datter av Sverre Rytter (1912–1980) og Marianne von Krogh (1913–1993). Hun giftet seg i 1966 med lege Stein A. Evensen.


== Referanser ==


== Eksterne lenker ==
(en) Åsa Rytter Evensen på Internet Movie Database
Josue Mayard

Josue Mayard (født 10. mars 1980 fra Montréal i Canada) er en fotballspiller som i sesongen 2006 spilte for Pors Grenland. Han har tidligere spilt for Dallas Burns, Toronto Lynx og Vancouver Whitecaps. 
Det ble tidlig oppdaget at hen kunne bli en meget god fotballspiller. Han ble tidlig også sammenlignet med talenter som Maradona, Pele, Paolo Maldini, og en litt mer ukjent talentfull brasilianer "Eskildo", som ikke ble en like god fotballspiller, som de tidligere nevnte, på grunn av et stygt beinbrudd. Josue Mayard ønsker å følge ca. den samme veien som vennen Olivier Occean gjorde.
For Pors Grenland i 1. divisjon scoret han fire mål, fikk ett rødt kort og seks gule kort. Opprinnelig ble han forsøkt hentet til Notodden Fotballklubb, men siden klubben spilte i 2. divisjon fikk han ikke arbeidstillatelse. Før sesongen 2007 skiftet klubbene plass, og i november 2006 ble Mayard klar for Notodden.


== Referanser ==


== Eksterne lenker ==
(en) Josue Mayard – FIFA 
(en) Josue Mayard – Major League Soccer 
(en) Josue Mayard – Transfermarkt 
(en) Josue Mayard – national-football-teams.com 
(en) Josue Mayard – FootballDatabase.eu 
(en) Josue Mayard – Soccerway 
(en) Josue Mayard – FBref 
Spillerstallen til Notodden
Stellan Skarsgård

Stellan Skarsgård (født 1951) er en svensk skuespiller som har hatt sentrale roller i flere internasjonalt kjente filmer.


== Bakgrunn og virke ==
Skarsgård har hatt sentrale roller i verdenskjente filmer som Pirates of the Caribbean, Deep Blue Sea, Den enestående Will Hunting, Insomnia, Den demokratiske terroristen, Mamma Mia, Engler og Demoner, Thor og The Avengers.
Han debuterte i 1968 i tv-serie Bombi Bitt och jag. Han fikk sitt gjennombrudd i rollen som den enfoldige og undertrykte bondegutten Sven i dramafilmen Den enfaldige mördaren (1982). 


== Filmografi (utvalg) ==
1989 – Förhöret
1989 – Dekknavn Coq Rouge
1990 – God aften, herr Wallenberg
1992 – Den demokratiske terroristen
1995 – Kjærlighetens kjøtere
1995 –  Hundene i Riga
1996 – Breaking the Waves
1997 – Den enestående Will Hunting
1997 – Insomnia
1999 – Deep Blue Sea
2000 – Timecode
2000 – Aberdeen
2000 – Dancer in the Dark
2002 – No Good Deed
2004 – King Arthur
2006 – Pirates of the Caribbean: Dead Man's Chest
2007 – Pirates of the Caribbean: At World's End
2007 – Arn – Tempelridderen
2008 – Mamma Mia!
2009 –  Engler & demoner
2010 – Kongen av Bastøy
2010 – En ganske snill mann
2011 – The Girl with the Dragon Tattoo
2011 – Melancholia
2011 – Thor
2012 – The Avengers
2013 – Nymphomaniac
2014 – Kraftidioten
2015 – Eventyret om Askepott
2015 – The Avengers: Age of Ultron
2019 – Håp
2019 - Chernobyl (TV-serie)
2019 – Ut og stjæle hester
2021 – Dune


== Priser og nominasjoner ==
Guldbaggen 1982 i klassen beste mannlige hovedrolle for Den enfaldige mördaren
Guldbaggen 1990 i klassen beste mannlige hovedrolle for Dekknavn Coq Rouge
Nominert til Amandaprisen 1996 i klassen beste mannlige skuespiller for Kjærlighetens kjøtere
Nominert til Amandaprisen 1997 i klassen beste mannlige skuespiller for Insomnia
Amandaprisen 2010 i klassen beste mannlige hovedrolle for En ganske snill mann
Kanonprisen 2010 i klassen beste mannlige hovedrolle for En ganske snill mann
Guldbaggen 2018 i klassen beste mannlige birolle for Borg
Nominert til Kanonprisen 2019 i klassen bese mannlige hovedrolle for Håp
Nominert til Amandaprisen 2020 i klassen bese mannlige skuespiller for Håp


== Referanser ==


== Eksterne lenker ==
(en) Stellan Skarsgård – kategori av bilder, video eller lyd på Commons 
(en) Stellan Skarsgård på Internet Movie Database 
(no) Stellan Skarsgård hos Filmfront 
(sv) Stellan Skarsgård i Svensk Filmdatabas 
(da) Stellan Skarsgård på Filmdatabasen 
(da) Stellan Skarsgård på danskefilm.dk 
(da) Stellan Skarsgård på danskfilmogtv.dk 
(da) Stellan Skarsgård på Scope 
(fr) Stellan Skarsgård på Allociné 
(en) Stellan Skarsgård på AllMovie 
(en) Stellan Skarsgård hos Turner Classic Movies 
(en) Stellan Skarsgård på Apple Music 
(en) Stellan Skarsgård på Discogs 
(en) Stellan Skarsgård på MusicBrainz 
(en) Stellan Skarsgård på SoundCloud 
(en) Stellan Skarsgård på Spotify 
(en) Stellan Skarsgård på Songkick 
(en) Stellan Skarsgård på Last.fm 
(en) Stellan Skarsgård på Genius — sangtekster 
(en) Stellan Skarsgård på AllMusic
Roger Sandberg

Roger Sandberg (født 19. desember 1960). Er en norsk motorsportsutøver fra Flisa i Hedmark. Han har kjørt både rally, rallycross og asfaltracing. I rallycross ble han blant annet Europamester for lag, mens han de siste årene har kjørt langdistanseløp på Nürburgring i grenen asfaltracing.
I 2005 startet han teamet Olrud Mobil 1 Racing sammen med Håkon Schjærin og Atle Gulbrandsen.
Zuo Ci

Zuo Ci (左慈) hevdes å være en semi-legendarisk skikkelse fra De tre rikers periode i kinesisk historie. Som beskrevet i romanen Beretningen om de tre kongedømmer var Zuo Ci en Taoist kjent under navnet Master Black Horn eller Mester Svarte Horn som ikke allierte seg med noen. Han holdt utrolige taoist krefter og var kjent for å være psykisk. Han studerte på Emeifjellet i Sichuan hvor han fant Boken om Magi. 
Zuo var villig til å gi bøkene sine til Cao Cao av Wei hvis han ble en troende disippel av taoismen. Cao Cao responderte ved å si: «Ofte har jeg reflektert på denne veien og min skjebne, men hva kan jeg gjøre? Det er ingen til å opprettholde regjeringen». Da Zuo Ci foreslo Liu Bei anklaget Cao Cao ham for å være en av agentene til Liu Bei og truet ham. Zuo Ci gjorde åpent narr av Cao Cao i retten og Cao Cao fikk ham arrestert. Soldatene slo Zuo Ci voldsomt, men han falt i en dyp søvn og sov hele natten gjennom. Dette gjorde Cao Cao så sint at han beordret at Zuo skulle være uten mat, men dette gjorde bare Cao Cao enda sintere da Zuo Ci gladelig gikk syv dager uten mat og drikke. Etter dette kunne ikke Cao Cao finne på noe annet å straffe Zuo med. Da Zuo Ci dukket opp på en av Cao Caos banketter, testet Cao Cao ham ved å spørre ham om han kunne få tak i blant annet en drages lever, en peon og abbor fra Song elven. Zuo klarte å skaffe alt sammen, noe som gjorde Cao Cao enda mer mistenksom. Så tilbød Zuo Cao Cao en kopp med vin, som foreslo at Zuo skulle smake først. Zuo tok en stav og delte vinen i to. Så drakk han den ene halvdelen. Cao Cao eksploderte av sinne.
Som resultat av dette beordret Cao Cao at han skulle bli henrettet, men Zuo Ci hadde forsvunnet. Hundre mann som passet til den samme beskrivelsen av Zuo ble funnet, og Cao Cao beordret dem alle til å bli henrettet. Når de alle sammen var blitt henrettet steg det svart røyk opp fra dem som formet seg til et annet bilde av Zuo Ci, som forutså Cao Cao sin død. Denne forutsigelsen fant sted i 220 da Cao Cao døde av en mistenkt hjernesvulst. 
Zuo Ci ble lagt til i det populære Beretningen om de tre kongedømmer videospillet Dynasty Warriors 5 grunnet stor etterspørsel, selv om Zuo Ci egentlig ikke tok del i kamp. I spillet blir han framstilt som en gammel mann som bruker en kortstokk og er i stand til å benytte seg av flere elementer som sitt våpen. Han er også statistisk sett den beste figuren i spillet (den andre er Lu Bu, tredje er Ma Chao, fjerde er Guan Yu og femte er Zhou Tai).
James Scott

James Scott (født 1892 i Stevenston) var en skotsk fotballspiller                       som spilte for blant annet Liverpool FC.
Han kom til Liverpool FC fra Ardeer Thistle som 18-åring. Han spilte 10 kamper for klubben før første verdenskrig, og to kamper under krigen. Etter at han forlot Anfield-klubben var han innom Dumbarton FC, Third Lanark og New York Giants.


== Referanser ==


== Eksterne lenker ==
Profil på LFChistory.net
Tornes

Tornes er en bygd og et tettsted som ligger i Hustadvika kommune i Møre og Romsdal. For 50 år siden var Tornes administrasjonssentrum i Fræna kommune, men etter kommunesammenslåingen med Hustad og Bud, ble Elnesvågen kommunesentrum. Tettstedet har 547 innbyggere per 1. januar 2022.
Innbyggertallet i skolekretsen til Tornes er 899 per 1. januar 2006, og den største folketettheten er i byggefeltene ved Tornes sentrum. I sentrum er det dagligvarebutikk, bensinstasjon, bedehus, brukthandel, mekanisk verksted, kommunalt arbeidssenter, transportfirma og utleiefirma for lyd/lys, barnehage, lakkeringsverksted, campingplass og ungdomshus.
Tornes Skule er offentlig grunnskole på barnetrinnet (1.-7. klasse). Skolekretsen innbefatter grendene Løset, Tornes, Ås og Stavik.
Tornes har også en stor småbåthavn med gjestehavn og klubbhus. Det er flere store gardsbruk og 2 store byggefelt. Det er kommunale omsorgsboliger og kommunal badestrand og kommunal barnehage. Litt utenfor sentrum ligger et keramikkverksted, og i grenda Ås en større bedrift som lager murstein og heller av betong.
Tornes Musikkorps er en viktig kulturformidler i bygda. Korpset ble grunnlagt i 1957 og er et generasjonskorps med musikere i alle aldre. Tornes Musikkorps er et brassband.


== Referanser ==


== Eksterne lenker ==
Kultur i Fræna på kart fra Kulturnett.no
Fræna Kommune
Tornes Musikkorps
Tornes Skule
Tornes Barnehage
Ørje kraftverk

Ørje Kraftverk er et vannkraftverk ved Ørje i Marker kommune i Viken. 
Kraftverket utnytter fallet på 10 meter i Ørjefossen og startet produksjonen i 1943.
Kraftverket ble delvis ødelagt av lynnedslag i 2004 og de to gamle aggregatene ble erstattet av et nytt aggregat som ble satt i drift våren 2007.
Midlere årsproduksjon er 9 GWh. Installert effekt er 1,7 MW og verket regnes som et småkraftverk.
Kraftverket er eid av Østfold energi


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Østfold energi
Derry (distrikt)

Derry er et administrativt distrikt i Nord-Irland. Det ligger i grevskapet Londonderry, og distriktet het også Londonderry inntil 1984.


== Navnet ==
Disputten omkring byen og grevskapets navn, Londonderry eller Derry, førte til at distriktsrådet i 1984 valgte å skifte navn fra Londonderry til Derry. Det endret også navn på Londonderry Eglinton Airport til City of Derry Airport. Men den britiske regjeringen nektet å endre det offisielle navnet på byen. Distriktet hadde pr. 2005 75,4% katolikker, som generelt foretrekker formen Derry, og 23,2% protestanter, som generelt foretrekker Londonderry. 
Navneendringen førte til at unionistene boikottet distriktsrådet. Jim Guy og David Davis brøt denne boikotten, og ble ekskludert fra Ulster Unionist Party, og ble senere gjenvalgt som uavhengige unionister i en periode. Unionistene forsøkte å få opprettet et eget distrikt, Waterside, i et område med protestantisk flertall, men lyktes ikke med dette. Boikotten endte i begynnelsen av 1990, og i valget i 2005 stilte for første gang ingen unionister til valg i valgkretsen West Bank.
Leif Røssaak

Leif Røssaak (1950–2002) var en norsk skribent og kommunikasjonsrågiver som var informasjonsleder ved den israelske ambassaden i Norge i 25 år. Han var fast skribent i avisen Dagen i 30 år. Røssaak var flere ganger med i norske debatter hvor Israels politikk var tema og markerte seg som en sterk forsvarer av Israels politikk i Midtøsten.Røssaak vokste opp i Ålesund i et hjem med foreldre som var pinsevenner. Etter å ha tatt artium i 1969, reiste han til Israel, hvor han bodde på kibbutz. Da han senere kom tilbake til Norge begynte han å studere fag med relatert til Midtøsten. I 1976 ble han cand.polit. i sammenliknende politikk på hovedoppgaven The Palestine Liberation Organization: Origin, aims and ideology. Han studerte både arabisk og hebraisk. 
I 1982 utgav han boka Israel, PLO og Libanon på Lunde forlag.Røssaak døde i 2002, etter lengre tids kamp mot kreft. Han ble 52 år.


== Referanser ==
Brekke kraftverk (Halden)

Brekke kraftverk er et vannkraftverk i Haldenvassdraget i Halden kommune i Viken fylke.
Produksjonen startet i 1924 og en 26,6 meter høy gravitasjonsdemning demmer opp Stenselva ved kraftstasjonen. Ved kraftstasjonen ligger Brekke sluser.
Samlet midlere årsproduksjon er 30 GWh og installert effekt er 9 MW. Anlegget har to francisturbiner. Nominell vannføring er 2 x 18,5 m³/sek.
Kraftverket er eid av Østfold energi.
En større oppgradering er på gang i 2020, skal være ferdig i 2022. Turbiner, kontrollanlegg og magnetisering skal byttes ut.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Østfold energi


== Se også ==
Brekke kraftverk i Rakkestadelva
Aljaksandr Hleb

Aljaksandr Pawlavitsj Hleb (eller Gleb, hviterussisk Алякса́ндр Па́ўлавіч Глеб, født 1. mai 1981 i Minsk) er en hviterussisk fotballspiller som spiller for den hviterussiske klubben BATE Borisov.


== Karriere ==
Han startet sin karriere som 17-åring for BATE Borisov og de vant ligaen Hviterussland året etter han kom dit. Han og hans bror Vjatsjeslav Hleb ble kjøpt av VfB Stuttgart i 2000 og han ble raskt fast på laget og han fikk 137 kamper og 17 mål for Stuttgart før han dro til Arsenal sommeren 2005 der han har etablert seg på laget.
Han har 22 kamper og tre mål for Hviterussland.

* Kun ligakamper.


== Referanser ==


== Eksterne lenker ==
Offisielt nettsted 
(en) Aliaksandr Hleb – kategori av bilder, video eller lyd på Commons 
(de) Alexandr Hleb – Munzinger Sportsarchiv 
(en) Alexandr Hleb – FIFA 
(en) Alexandr Hleb – UEFA 
(en) Alexandr Hleb – Transfermarkt 
(en) Alexandr Hleb – national-football-teams.com 
(en) Alexandr Hleb – WorldFootball.net 
(en) Alexandr Hleb – Soccerbase.com 
(en) Alexandr Hleb – FootballDatabase.eu 
(de) Alexandr Hleb – fussballdaten.de 
(en) Alexandr Hleb – Soccerway
Lawrence Makoare

Lawrence Makoare (født 20. mars 1968) er en skuespiller fra New Zealand som har spilt i blant annet Ringenes Herre i rollene som Lurtz, Gothmog og Heksekongen av Angmar.


== Eksterne lenker ==
(en) Offisielt nettsted 
(en) Lawrence Makoare – kategori av bilder, video eller lyd på Commons 
(en) Lawrence Makoare – galleri av bilder, video eller lyd på Commons 
(en) Lawrence Makoare på Internet Movie Database 
(sv) Lawrence Makoare i Svensk Filmdatabas 
(da) Lawrence Makoare på Scope 
(fr) Lawrence Makoare på Allociné 
(en) Lawrence Makoare på AllMovie 
(en) Lawrence Makoare hos The Movie Database
Robert Gates

Robert Michael Gates (født 25. september 1943 i Wichita i Kansas i USA) har vært forsvarsminister både i George W. Bushs regjering og i Barack Obamas regjering.
Han var direktør for Central Intelligence Agency fra 6. november 1991 til 20. januar 1993.
Den 8. november 2006 ble han nominert av president George W. Bush til å etterfølge Donald Rumsfeld som USAs forsvarsminister. Senatet godkjente nominasjonen 6. desember 2006 med stemmetallene 95–2. Gates ble tatt i ed som forsvarsminister den 18. desember 2006. President Barack Obama re-nominerte Gates til forsvarsminister da han tok over presidentvervet etter Bush, til tross for at Gates er medlem av Det republikanske parti.


== Se også ==
Liste over politiske nominasjoner i USA som krysset partitilhørighet


== Referanser ==


== Eksterne lenker ==
(en) Robert Gates – kategori av bilder, video eller lyd på Commons 
(en) Robert Gates – galleri av bilder, video eller lyd på Commons  Wikiquote: Robert Gates – sitater
Modalstunnelen

Modalstunnelen er en tunnel på fylkesvei 569 i Modalen og Vaksdal kommuner i Vestland. Tunnelen går mellom Mo i Modalen og Setsteinelvi i Eksingedalen i Vaksdal. Tunnelen er 3451 meter lang. Den ble påbegynt i 1973 og ble åpnet 3. juli 1976. Den har to smale kjørefelt uten midtstripe og enkelte steder er veien humpete. 
I likhet med mange andre tunneler i Norge er Modalstunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.


== Se også ==
Veitunneler i Norge


== Referanser ==


== Eksterne lenker ==
The World's Longest Tunnel Page